ལོ་གསར་ཚེས་གཉིས་ཀྱི་ཕྱི་དྲོར་ཇོ་ཁང་མེ་ལ་མེ་ཤོར་འདུག་ཅེས་ག་ས་གང་ནས་བརྙན་ཐུང་ལྟ་མི་བཟོད་པ་དེ་འདྲ་གཅིག་འབྱོར་གཉིས་སླེབས་ཀྱིས་བོད་མི་ཚོའི་ལོ་གསར་གྱི་སྤྲོ་སྣང་དེ་སྐད་ཅིག་དེ་མ་ཉིད་དུ་བཅམས་སོང་།བརྙན་ཐུང་དག་ལས་རང་རང་སོ་སོས་གསོལ་བ་སྨོན་ལམ་དང་སྡུག་སྐད་རྒྱག་སྡོད་པ་ལས་བྱེད་ཐབས་མེད་པའི་གནས་སུ་གྱར་ཡོད་པ་མཐོང་ཐུབ་ལ་ཅི་འདྲ་བའི་བློ་ཕམ་དང་སེམས་སྡུགཇོ་རིན་པོ་ཆེ་ལ་དད་སེམས་དང་ལྷ་ལྡན་གཙུག་ལག་ཁང་ལ་སྙིང་ནས་དགའ་ཞེན་དང་ལོ་རྒྱུས་ཡུན་རིང་ལྡན་པའི་རྭ་ས་འཕྲུལ་སྣང་གཙུག་ཁང་ཆེན་མོ་འདི་ལ་བོད་མི་ཚོས་བློ་གཏད་ཅི་ཙམ་བཅོལ་ཡོད་མེད་ནི་ད་རེས་བརྙན་ཐུང་དག་གིས་གསལ་བཤད་ཐུབ་ཀྱི་འདུགའཛམ་གླིང་ཁྱོན་དུ་ལོ་གསར་ལ་རོལ་བཞིན་པའི་བོད་མི་སྐྱབས་བཅོལ་བ་དག་གིས་ཀྱང་བརྙན་ཐུང་དག་ཕར་གཏོང་ཚུར་གཏོང་གིས་སེམས་ཁུར་དང་སྤྲོ་ལངས་བའི་ཚིག་དང་སེམས་སྐྱོ་བའི་སྡུག་སྐད་ཀྱང་འདོན་འགོ་ཚུགས་སོང་།ང་ཚོ་སྐྱབས་བཅོལ་བ་ཚོས་ཐག་རིང་ནས་སེམས་ཁུར་བྱེད་པ་ལས་ཅི་ཡང་ནུས་པ་མི་ཐོན་པ་གསལ་པོ་ཡིན་ལ་ཇོ་ཁང་མདུན་དུ་ཡོད་པ་དག་གིས་ཀྱང་བལྟས་སྡོད་པ་ལས་ཆུ་དབོར་ནས་མེ་གསོད་ཐབས་སོགས་གང་ཡང་བྱེད་ས་མ་རག་པ་འདི་ནི་ཧ་ཅང་ཡིད་སྐྱོ་དགོས་པ་ཞིག་ཆགས་འདུག